Stefanović: Pozicije još udaljene
U Briselu nastavljen dijalog Beograda i Prištine, koji bi trebao naći rješenje regionalnog predstavljanja Kosova
Što se Evropljana tiče, oni su više nego zadovoljni da se dijalog Beograda i Prištine nastavlja. Ne osvrću se tako pretjerano ni na nedavno održani referendum na sjeveru Kosova, koji je odbacio prištinske institucije. , kazala je portparolka visoke predstavnice EU Ketrin Ešton, Maja Kocijančić. A ovaj put dijalog o iznimno važnoj i teškoj temi- regionalnom predstavljanju Prištine. Iza pitanja šta će pisati pred kosovskim predstavnimcima i gdje i kako i da li uopšte kosovska zastava da stoji uz ostale na tim skupovima, kriju se ključna pitanja odnosa dvije strane, tačnije pitanja posrednog ali ipak jasnog priznaanja kosovske nezavisnosti, na šta delegacija iz Beograda još uvijek ne želi pristati, čak ni po cijenu kandidatskog statusa, koji direktno ovisi od iskrene uključenosti Srbije u rješavanje otvorenih pitanja sa Kosovom. , kazao je šef pregovaračkog tima Beograda Borislav Stefanović. Prema vijestima koje su stizale tokom dana sa dijaloga, prištinska strana insistira da prilikom regionalnog predstavljanja Kosova bude uvrštena i fusnota koja će, na prvom mjestu, imati deklaraciju o nezavisnosti. To uz preduslov da se u fusnotu stave i preostale dvije tačke- mišljenje Medjunarodnog suda pravde o deklaraciji i konačno rezolucija 1244 UN-a. Nakon današnjeg susreta, šef pregovaračkog tima Begrada kaže kako su pozicije dvije strane još uvijek udaljene, uz obećanje da će on i pregovarači iz Beograda učiniti sve kako bi se konačno postigao dogovor o regionalnom zastupanju Kosova. Naravno, sva rješenja će se tražiti u okviru prostora koji dopušta Rezolucija 1244, napominje se, u očekivanju drugog i odlučujućeg dana pregovora.